Hinnebegerfamilien

Hinnebegerfamilien eller fjærekollfamilien (Plumbaginaceae) er en plantefamilie i nellikordenen.
Artene er som regel flerårige urter, men kan også være busker eller lianer. Bladene sitter grunnstilt eller spredt, og bladene er enkle med hel eller fliket bladrand. Akselblad mangler. Oppbygningen av blomsterstandene varierer mye. Blomstene er tvekjønnede, femtallige, aktinomorfe, undersittende og ofte distyle. Pollineringen gjøres av insekter. Begeret er hinneaktig og sitter igjen på frukten. Kronbladene er vokst sammen, men noen ganger bare ved basis. Frukten er en kapsel med ett frø. 
Disse plantene vokser ofte på saltholdig jord i områder med steppe eller halvørken og på havstrender. Saltoverskuddet skilles ut i kjertler på bladene. Familien er kosmopolitisk utbredt fra Arktis til tropene, men de fleste artene finnes i områdene fra middelhavslandene til Sentral-Asia. I Norge vokser fire arter naturlig: fjærekoll, sibirkoll, strandrisp og marrisp.
Noen arter i slektene Ceratostigma, Plumbago, Armeria og Limonium dyrkes som 
prydplanter, men ellers har familien liten økonomisk betydning.
I eldre botaniske systemer som Cronquist- og Takhtajan-systemene var hinnebegerfamilien den eneste familien i ordenen Plumbaginales. Enkelte bygningstrekk minner om nøkleblomfamilien (Primulaceae), og noen botanikere antok at det kunne være et slektskap. Molekylærgenetiske studier viser at hinnebegerfamilien hører til i nellikordenen som søstergruppe til slireknefamilien, og det er ikke noe nært slektskap på nøkleblomfamilien, som nå tilhører lyngordenen.


== Delgrupper ==

Hinnebegerfamilien deles i to underfamilier med til sammen 20 slekter og 836 arter. Moharrek et al. synonymiserte i 2017 åtte små slekter fra Sentral-Asia med Acantholimon:

underfamilie Plumbaginoideae Burnett – fire slekter og 36 arter
Ceratostigma Bunge – omtrent sju arter i Øst-Afrika, Himalaya og Kina
Dyerophytum Kuntze [Vogelia Lam.] – fire arter på Sokotra, i sørvestlige Afrika og fra Den arabiske halvøy til India
Plumbagella Spach – én art
Plumbagella micrantha (Ledeb.) Spach – Sentral-Asia
Plumbago L. – pantropisk med 22 arter, blant annet:
Plumbago europaea L.
blyrot (Plumbago auriculata) Lam.
underfamilie Limonioideae Reveal – to stammer og 16 slekter
stamme Aegialitideae Peng – éi slekt
Aegialitis R.Br. – to arter mangrovebusker øst i Bengalbukta, Andamanhavet og i farvannene mellom De små Sundaøyer, Ny-Guinea og Australia
stamme Limonieae Reveal – 15 slekter med omtrent 800 arter
Acantholimon Boiss. [Bamiania Lincz., Bukiniczia Lincz., Cephalorhizum Popov & Korovin, Chaetolimon (Bunge) Lincz., Dictyolimon Rechinger f., Gladiolimon Mobayen, Popoviolimon Lincz., Vassilczenkoa Lincz.] – 200 arter fra det østlige middelhavsområdet til Sentral-Asia
fjærekollslekta (Armeria Willd [Statice L.]) – omtrent 90 arter i tempererte strøk på den nordlige halvkule og Sør-Amerika, blant annet:
fjærekoll (Armeria maritima) Willd.
sibirkoll (Armeria scabra) Pall. ex Roem. & Schult.
Bakerolimon Lincz. – to arter i ørkenene i Chile og Peru
Ceratolimon M.B. Crespo & M.D. Lledó – tre arter i Nordvest-Afrika, Jemen og Somalia
Ghaznianthus Lincz. – én art
Ghaznianthus rechingeri (Freitag) Lincz. – Afghanistan
Goniolimon Boiss. – omtrent 20 arter fra Nordvest-Afrika og sørøstlige Europa til Mongolia og nordlige Kina
Ikonnikovia Lincz. – én art
Ikonnikovia kaufmanniana (Regel) Lincz. – Sentral-Asia og Xinjiang
Limoniastrum Heist. ex Fabr. [Bubania Girard] – to arter i middelhavsområdet
Limoniopsis Lincz. – to arter i Tyrkia og Kaukasia
rispslekta (Limonium Mill. [Afrolimon Lincz., Eremolimon Lincz., Linczevskia Tzvelev, Plegorhiza Molina]) – 350 til 600 arter i alle verdensdeler, blant annet:
strandrisp (Limonium humile) Mill.
marrisp (Limonium vulgare) Mill.
Muellerolimon Lincz. – én art
Muellerolimon salicorniaceum (F.Muell.) Lincz. – Vest-Australia
Myriolimon Lledó, Erben & M.B.Crespo [Myriolepis (Boiss.) Lledó, Erben & M.B.Crespo] – to arter i middelhavsområdet
Neogontscharovia Lincz. – tre arter i Aghanistan og Tadsjikistan
Psylliostachys (Jaub. & Spach) Nevski – omtrent ti arter fra Levanten til Sentral-Asia
Saharanthus M.B.Crespo & M.D.Lledó [Caballeroa Font Quer, Lerrouxia Caball.] – én art
Saharanthus ifniensis (Caball.) M.B.Crespo & M.D.Lledó – sørlige Marokko, Vest-Sahara og Mauritania


== Litteratur ==
«Plumbaginaceae». APWEbsite. Besøkt 7. november 2020. 
«Plumbaginaceae». L. Watson og M.J. Dallwitz (1992–) The families of flowering plants. Besøkt 7. november 2020. 
«Plumbaginaceae». Flora of China. Besøkt 7. november 2020. 
M. Blamey og C. Grey-Wilson (2004). Wild Flowers of the Mediterranean (2 utg.). London: A & C Black. s. 170–173. ISBN 0-7136-7015-0. 
M.D. Lledó, M. Erben og M.B. Crespo (2003). «Myriolepis, a new genus segregated from Limonium (Plumbaginaceae)». Taxon. 52 (1): 67–73. ISSN 0040-0262. doi:10.2307/3647438. 
F. Moharrek m.fl. (2017). «Molecular phylogenetic evidence for a wide circumscription of a characteristic Irano-Turanian element: Acantholimon (Plumbaginaceae: Limonioideae)». Botanical Journal of the Linnean Society. 184 (3): 366–386. ISSN 1095-8339. doi:10.1093/botlinnean/box033. 
K. Koutroumpa m.fl. (2018). «An expanded molecular phylogeny of Plumbaginaceae, with emphasis on Limonium (sea lavenders): taxonomic implications and biogeographic considerations». Ecology and Evolution. 8 (24): 12397–12424. ISSN 2045-7758. PMC 6308857 . PMID 30619554. doi:10.1002/ece3.4553. 
G. Domina (2011). «Plumbaginaceae». Euro+Med Plantbase - the information resource for Euro-Mediterranean plant diversity. Besøkt 7. november 2020. 


== Eksterne lenker ==
(en) Hinnebegerfamilien – oversikt og omtale av artene i WORMS-databasen 
(en) Hinnebegerfamilien i Encyclopedia of Life 
(en) Hinnebegerfamilien i Global Biodiversity Information Facility 
(no) Hinnebegerfamilien hos Artsdatabanken 
(sv) Hinnebegerfamilien hos Dyntaxa 
(en) Hinnebegerfamilien hos Fossilworks 
(en) Hinnebegerfamilien hos ITIS 
(en) Hinnebegerfamilien hos NCBI 
(en) Hinnebegerfamilien hos The International Plant Names Index 
(en) Hinnebegerfamilien hos Tropicos 
(en) Kategori:Plumbaginaceae – bilder, video eller lyd på Wikimedia Commons